stanford-oval/wikipedia huggingface dataset:
פיסי אושרוביץ
תולדות חייו

נולד ברומניה והכיר מילדותו מוזיקה צוענית. מנעוריו החל לנגן אקורדיון עם הצוענים. בשנות מלחמת העולם השנייה שהה במחנה עבודה וניגן לקצינים. אז גם גילה את הג'אז מתוך האזנה לרדיו. לאחר המלחמה עבר לעיר פלוישט. מאוחר יותר אימץ את הוויברפון ככלי העיקרי שלו, כיוון שהתאים יותר לג'אז. ב-1950 עלה לישראל והחל לעבוד תחילה כנגן בתזמורות בבתי מלון ולאחר מכן כמנצח על תזמורת. תחילה במלון הריביירה בבת ים, בקוקטייל בר בתל אביב, במלון שרתון תל אביב ולאחר מכן הוביל את תזמורת הריקודים של מלון קטה-דן בתל אביב, שהייתה הרכב הסווינג המקצועי ביותר בישראל של אותם ימים והמקום היחיד כמעט בו נוגן ג'אז מקצועי, רובו על ידי נגנים עולים מרומניה ואנגלו-סקסים. ב-1955 ניגן עם ליונל המפטון בעת ביקורו בישראל. אושרוביץ (שנודע בפי כל בכינוי "פי-סי") המשיך להוביל את תזמורתו עד אמצע שנות השבעים. במקביל הופיע כסולן עם תזמורת חיל האוויר בניצוחו של אריך טייך בתוכנית המוזיקה השבועית של גלי צה"ל "תיבת נח" שהוקלטה בבית החייל בצל אביב. כאשר הקים אהרלה קמינסקי את מועדון בר-ברים, הזמין את אושרוביץ להיות אחד מחברי הלהקה הקבועה של המקום.
בשנת 1967 פתח אושרוביץ את אולפן ההקלטות "סטודיו 28" בו הקליטו בין השאר עדנה גורן, יפה ירקוני, מתי כספי ועוד.
במשך כל ימיו פעל אושרוביץ' כמורה למוזיקה והעמיד דורות של מוזיקאים בבית הספר למוזיקה "הד".
כן עבד אושרוביץ כמעבד מוזיקלי (תחת שמו משה אושרוביץ) עבור חברות התקליטים מקולית והד ארצי, בין עיבודיו: "אל המעיין" (עמנואל עמירן), "אנו באנו ארצה" (בביצוע עליזה גבאי), "צל עץ תמר" (אפרים וינשטיין/ חיים קוברין בביצוע לילית נגר), "דודה הגידי לנו כן" (עמנואל הרוסי/ משה וילנסקי בביצוע יוסף גולנד), "פזמון ליקינתון" (לאה גולדברג/ רבקה גוילי-ברוידא בביצוע עליזה גבאי), "שיר ערש נגבי" (יחיאל מוהר/ משה וילנסקי בביצוע שמשון בר-נוי).
חתן פרס יקיר תל אביב.
לקריאה נוספת

יאיר דגן, הג'אז בישראל 50 השנים הראשונות, 2015
הערות שוליים

↑  יקירי העיר תל אביב לשנת 2008, עמ' 7
| --- | --- |
בקרת זהויות :  NLI: 987007463678605171  MusicBrainz: ca574c73-3115-476a-b5dd-97049520e37f  VIAF: 247018540   WorldCat (עם VIAF): 247018540
קאלום וודהאוס

| --- | --- |
אין תמונה חופשית
 לידה:  7 בינואר 1994 (בן 30) סטוקטון-און-טיס, הממלכה המאוחדת 
 פרופיל ב-IMDb
 
קאלום וודהאוס (באנגלית: Callum Woodhouse; נולד ב-7 בינואר 1994) הוא שחקן בריטי.
קריירה

בשנת 2016 החל לשחק בתפקיד ראשי בסדרת הדרמה הקומית The Durrells.
ידוע גם בזכות גילום דמותו של ג'וש מרסדן בסדרת הדרמה הקומית "רגליים קרות".
הוא הופיע גם בתור רנדל ג'ונס בפרק מהעונה השביעית של הדרמה התקופתית הבלשית Father Brown.
בשנת 2020 החל להופיע בתפקיד ראשי בסדרה "כל היצורים גדולים כקטנים" על ג'יימס הריוט. וודהאוס מגלם את טריסטן פרנון, אחיו הצעיר של זיגפריד פרנון. הסדרה חודשה לעונה שנייה, גם היא בת שישה פרקים בתוספת ספיישל חג המולד, ששודר בספטמבר 2021. עונה שלישית שודרה ב-2022.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2015 | חדר 17 | החתן | סרט קצר |
| 2017 | B&B | פול |  |
| 2018 | The Hoist | קאלום | סרט קצר |
| 2016, 2019 | רגליים קרות | ג'וש מרסדן | עונה 6 פרק 8 ועונה 8 פרק 1 |
| 2016-2019 | The Durrells | לסלי דורל | תפקיד ראשי |
| 2019 | Father Brown | רנדל ג'ונס | עונה 7 פרק 9 |
| 2019 | Damaged but Interesting | ארט ג'נסון | סרט קצר |
| 2020–2022 | כל היצורים גדולים כקטנים | טריסטן פרנון | תפקיד ראשי |
| 2022 | Raven's Hallow | וויל טיילור | סרט צילום |
הערות שוליים

↑  According to biogs.com, "Callum Woodhouse was born on 7 January 1994 and heralds from Stockton-on-Tees. His father Kevin was managing director of an oil company and his mother Gail was a nurse. Callum attended Ian Ramsey School and studied A Levels in English language, media studies and theatre studies at Stockton Sixth Form College." Retrieved 17 Jan 2021
↑  Newton, David (14 April 2019) The Wylde Interview: Callum Woodhouse, Wylde. Retrieved 24 November 2019.
1 2 3  Bond, Kimberly (12 May 2019) Meet the cast of The Durrells series four, Radio Times. Retrieved 24 November 2019.
↑  Gibb, Bill (29 April 2018) He was hot stuff in The Durrells but now Callum Woodhouse has Cold Feet, The Sunday Post. Retrieved 24 November 2019.
↑  (15 January 2019) Cold Feet 2019 cast - Who is Josh Marsden on Cold Feet?, Who is actor Callum Woodhouse?, Daily Express. Retrieved 24 November 2019.
↑  (17 January 2019) Credits: The Skylark Scandal, Father Brown (Series 7; Episode 9), BBC One. Retrieved 24 November 2019.
↑  "Callum Woodhouse Interview: The Joys of Playing Tristan Farnon | PBS". PBS.
↑  "All Creatures Great and Small season 2 release date: cast, plot, and latest news". Radio Times. 23 בפברואר 2021. נבדק ב-25 בפברואר 2021. Hopefully, that means it’ll air on Channel 5 in the UK towards the end of 2021. {{cite web}}:  (עזרה)
↑  "Meet the cast of All Creatures Great and Small, 1 September 2020". Radio Times. נבדק ב-7 בספטמבר 2020. {{cite web}}:  (עזרה)
| --- | --- |
בקרת זהויות :  LCCN: no2017163275  VIAF: 28151351979052600875   WorldCat (עם VIAF): 28151351979052600875
צפון הקווקז

המחוזות הצפון קווקזיות של הפדרציה הרוסית
צפון הקווקז הוא חבל ארץ המשתרע על החלק הצפוני של הקווקז, שנמצא בין אסיה לאירופה. מבחינה פוליטית, כולל רכס הרי הקווקז את המחוזות והרפובליקות הרוסיות של המחוז של צפון הקווקז, וחלקים מגאורגיה.
ברוסיה כולל צפון הקווקז את:
רפובליקת אדיגיה
רפובליקת צ'צ'ניה
רפובליקת דאגסטן
הרפובליקה של אינגושטיה
רפובליקת קברדינו-בלקריה
רפובליקת קאראצ'אי-צ'רקסיה
רפובליקת צפון אוסטיה - אלניה
חלק ממחוז קרסנודר
חלק ממחוז סטברופול
חלק ממחוז רוסטוב
בגאורגיה:
תושתי
חבסורתי
חבי
היסטוריה

כיום בשליטה רוסית מלאה משנת 1861, וצפון הקווקז מורכב משבע רפובליקות קטנות ממוצא קווקזי והן: אדיגיה, קאראצ'אי-צ'רקסיה, קברדינו-בלקריה, צפון אוסטיה, אינגושטיה, צ'צ'ניה, ודאגסטן.
האימפריה הרוסית פלשה לאזור הקווקז במאה ה-18 כדי להרחיב את גבולותיה ולקבל שליטה על האזור שמחבר בין אסיה לאירופה, וכתוצאה מכך התקיימה מלחמה אכזרית ועקובה מדם בת 100 שנים בינה לבין עמי הקווקז, ושבסופה הצליחו הרוסים להכניע את כל עמי הקווקז וחלק מהעמים הוגלו ממולדתם (הצ'רקסים בארץ ישראל הם חלק מאותם עמים שהוגלו) ומאז האזור כולו בשליטה רוסית.
במהלך השנים קמו הקבוצות האתניות השונות מהאזור לדרישה לאוטונומיה וכך נוצרו הרפובליקות של צפון הקווקז.
ראו גם

הסכסוך בצפון הקווקז
מנהיגי הרפובליקה ההררית של צפון הקווקז, סוף שנות ה-20 של המאה ה-20
צ'ארלס סימיק

| --- | --- |

 לידה:  9 במאי 1938 בלגרד, ממלכת יוגוסלביה 
 פטירה:  9 בינואר 2023 (בגיל 84) דובר, ניו המפשייר, ארצות הברית 
 שם לידה:  דושאן סימיץ'
 מדינה:  ארצות הברית, סרביה 
 מקום לימודים:  אוניברסיטת ניו יורק, תיכון אוק פארק 
 שפות היצירה:  אנגלית, צרפתית, סרבית 
 הושפע מ:  צ'סלב מילוש 
 פרסים והוקרה:  מלגת גוגנהיים (1972)  PEN Translation Prize (1980)  Harold Morton Landon Translation Award (1993)  פרס המהגרים הגדול (2008)  Horst Bienek Award for Poetry (2003)  עמית האקדמיה האמריקאית לשירה (1998)  Arts and Letters Award in Literature (1976)  עמיתי מקארתור (1984)  זר הזהב (2017)  פרס פוליצר לשירה (1990)  פרס וילצ'יק (2011)  פרס וולאס סטיבנס 
 
צ'ארלס סימיק (Charles Simic; ‏9 במאי 1938 – 9 בינואר 2023) היה משורר אמריקאי ממוצא יוגוסלבי, מסאי ומתרגם, חתן פרס פוליצר בשירה (1990).
ביוגרפיה

נולד כדושאן סימיץ' בבלגרד שביוגוסלביה. ילדותו עברה בצל אסונות מלחמת העולם השנייה. בשנת 1953 היגר עם אמו ואחיו לפריז וכעבור שנה הצטרפו אל אבי המשפחה בניו יורק. כעבור זמן קצר עברו להתגורר בפרבר של שיקגו, שם סיים את לימודי התיכון. לימודיו באוניברסיטת שיקגו נקטעו עקב גיוסו לצבא ב-1961. לאחר שחרורו ב-1963 למד לתואר בוגר באוניברסיטת ניו-יורק.
ביוגרפיה > משורר

צ'ארלס סימיק פרסם יותר מעשרים כרכים של שירה, מסות ותרגומי שירה. שיריו הראשונים נדפסו בכתב העת היוקרתי לשירה, "שיקגו רוויו". ספרו הראשון יצא לאור בשנת 1966.
סימיק תרגם לאנגלית מלשונות הבלקן, מסרבית-קרואטית, מקדונית, סלובנית וגם מצרפתית.
ביוגרפיה > מורה ומרצה

משנת 1973 קבע את מושבו בניו המפשייר, וכיהן שנים רבות כמורה ומרצה פרופסור לספרות באוניברסיטת ניו המפשייר, ואף ניהל את החוגים לכתיבה יוצרת.
פרסים והוקרה

פרס פוליצר על שירתו בשנת 1990, כשכינס את שיריו בספר "העולם אינו נגמר". הספר יצא גם בתרגום עברי, בהוצאת "קשב לשירה".
ב-2007 הוכרז כמשורר הלאומי של ארצות הברית, והוא המשורר ה-15 הנושא בתואר הנכבד הזה,
חתן פרס המשוררים גם ב-2008.
חיים אישיים

ב-1964 נשא לאשה את הלן דובין - מעצבת אופנה, ולזוג שני ילדים.
שיר לדוגמה של צ'ארלס סימיק

אקלים קשה, תרגמה מאנגלית אורה סגל
הַמֹחַ עַצְמוֹ בְּתוֹךְ גֻלְגָלְתוֹ
ספריו בעברית

איפה פפה?, לילדים, תרגם יונתן ניראד, עריכה – דלית לב, עם עובד, תל אביב, 2001.
העולם אינו נגמר, שירים בפרוזה, מאנגלית – משה דור, קשב לשירה, תל אביב, 2004.
מה אמרו הצוענים לסבתי, תרגם מאנגלית – משה דור. הוצאת כרמל, 2010.
לקריאה נוספת

שיחה עם צ'ארלס סימיק (מראיינים: יהודה ויזן, ערן הדס); צ'ארלס סימיק – שיר הפרוזה: שירתם של שוטי הכפר (מאנגלית: יהודה ויזן); צ'ארלס סימיק – אני אחרון... (מאנגלית: משה רון), דחק - כתב עת לספרות טובה, כרך ו', 2016.
הערות שוליים

1 2 3  המשורר צ'ארלס סימיק הלך לעולמו בגיל 84, באתר ynet, 10 בינואר 2023
| --- | --- |
בקרת זהויות :  NLI: 987007271763905171  PLWABN: 9810676637005606  BIBSYS: 90135820  BNE: XX1343897  BnF: cb12014306h (data)  CANTIC: a10795893  CiNii: DA03657023  GND: 119151596  ICCU: TO0V384202  ISNI: 0000 0001 0860 8385  LCCN: n80043344  LNB: 000006894  MusicBrainz: 4be20ed8-e0a1-4db8-91b8-9806602fdfad  NDL: 00930658  NKC: mzk2003169581  NLA: 35499859  NLG: 331048  NLK: KAC200704757  NSK: 000003476  NTA: 069723133  RERO: 02-A003832637  SELIBR: 311161  SNAC: w6g4595d  SUDOC: 075434083  Trove: 975566  VIAF: 22044   WorldCat (עם VIAF): 22044
קאלום מקגרגור

קאלום ויליאם מק'גרגור (באנגלית: Callum William McGregor; נולד ב-14 ביוני 1993) הוא כדורגלן סקוטי המשחק בעמדת הקשר ומשמש כקפטן בסלטיק ובנבחרת סקוטלנד.
קריירת מועדונים

מקגרגור התחיל את הקריירה שלו בקבוצת הנוער של סלטיק. בגמר הגביע הסקוטי לנוער בשנת 2012 הוא כבש שלושער בו ניצחה סלטיק 0–8 את קווינס אוף דה סאות'.
באוגוסט 2013 הושאל לחמישה חודשים לנוטס קאונטי מהפוטבול ליג הראשונה. ב-7 באוגוסט ערך את הופעת הבכורה שלו בקבוצה בניצחון 2–3 נגד פליטווד טאון מגביע הליגה האנגלי, בו כם כבש את שער הבכורה שלו בקבוצה. עד לינואר כבש עשרה שערים ב-23 משחקי ליגה. בתחילת ינואר 2014 עזב את המועדון, אך כעבור שלושה שבועות נוטס הצליחה להשאירו עד לסיום העונה.
בקיץ 2014 חזר לסלטיק. ב-15 ביולי 2014 ערך את הופעת הבכורה שלו בקבוצה בניצחון 0–1 נגד קו. אר. רייקיאוויק במסגרת מוקדמות ליגת האלופות, בו כבש את שער הבכורה שלו במועדון. ב-13 באוגוסט 2014 ערך את הופעת הבכורה שלו בליגת העל הסקוטית בניצחון 0–3 נגד סט. ג'ונסטון. ב-29 באוגוסט של אותה שנה חתם על חוזה לחמש שנים במועדון.
באפריל 2017 הבקיע בשני משחקי האולד פירם שנערכו באותו שבוע, אשר בשניהם ניצחה סלטיק. ב-31 באוקטובר 2017 הבקיע את שער הבכורה שלו בשלב הבתים של ליגת האלופות בהפסד 1–2 לבאיירן מינכן.
בקיץ 2021 מונה לקפטן הקבוצה, לאחר עזיבתו של סקוט בראון. ב-24 בספטמבר 2021 האריך את חוזהו בסלטיק עד לשנת 2026.
קריירה בינלאומית

מקגרגור שיחק בכל הנבחרות הצעירות של סקוטלנד.
באוקטובר 2017 ערך את הופעת הבכורה שלו בנבחרת הבוגרת של סקוטלנד לקראת משחקי מוקדמות מונדיאל 2018 נגד סלובניה וסלובקיה. ב-22 ביוני 2021 כבש את שער הבכורה שלו בנבחרת בהפסד 1–3 לקרואטיה.
באוקטובר 2017 נכלל שוב בסגל המלא לשני משחקי מוקדמות מונדיאל 2018 מול סלובקיה וסלובניה, אך נשאר על הספסל במהלך שני המשחקים. הוא ערך את הופעת הבכורה שלו חודש לאחר מכן, ופתח במשחק ידידות מול הולנד. בסוף 2020 הוא כבש בדו-קרב פנדלים מול ישראל וסרביה כשסקוטלנד זכתה בפלייאוף ליגת האומות C 2018–19 והעפילה לטורניר גמר יורו 2020 של אופ"א, לאחר היעדרות של 23 שנים. הוא כבש את שערו הבינלאומי הראשון במהלך משחק הקבוצות האחרון של הטורניר מול קרואטיה.
תארים

ליגת העל הסקוטית: 2014/2015, 2015/2016, 2016/2017, 2017/2018, 2018/2019, 2019/2020, 2021/2022
הגביע הסקוטי: 2016/2017, 2017/2018, 2018/2019, 2019/2020
גביע הליגה הסקוטי: 2016/2017, 2017/2018, 2018/2019, 2019/2020
נבחרת העונה בסקוטלנד: 2018/2019
פליוהירקיים

| פליוהירקיים |
| --- | --- |
 איור ושלד של Prohyrax tertiarius
תקופה
אאוקן-פליוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: שפנאים
משפחה:: פליוהירקיים
שם מדעי
 Pliohyracidae ‏Matsumoto, 1926

פליוהירקיים (שם מדעי: Pliohyracidae) היא משפחה של יונקים נכחדים בני סדרת השפנאים, שחיו החל מתחילת האאוקן עד הפליוקן באפריקה ובדרום אירואסיה, בחצי האי ערב, בדרום אסיה ואף בדרום אירופה.
הגדול שבמיני משפחה זו הוא הטיטאנוהירקס שהגיע עד למשקל 1.3 טון ומינים נוספים הגיעו לגודל רב כמותו, כשחלקם התאפיינו בדו-צורתיות זוויגית. בצורתם רבים מהם דמו להיפופוטמים או למכרסמים גדולים ופחות למיני השפניים החיים, אך הם היו בעלי רגליים ארוכות יותר. הם שגשגו במשך הפלאוגן ולאחר מכן רבים מהם נכחדו וקטנו בממדים. מבנה הלסתות הרחבות שלהם הותאם לתזונה מצמחייה קשיחה ועשבונית.
מיון

תת-משפחה Geniohyinae
סוג Seggeurius
סוג Geniohyus
תת-משפחה Saghatheriinae - לעיתים נחשבת למשפחה עצמאית
סוג Microhyrax
סוג Meroehyrax
סוג Selenohyrax
סוג Bunohyrax
סוג Pachyhyrax
סוג מגלוהירקס      (Megalohyrax)
סוג Saghatherium
סוג Thyrohyrax
תת-משפחה Titanohyracinae
סוג Antilohyrax
סוג טיטאנוהירקס (Titanohyrax)
תת-משפחה Pliohyracinae
סוג Sogdohyrax
סוג קוובביהירקס (Kvabebihyrax)
סוג Prohyrax
סוג Parapliohyrax
סוג Pliohyrax
סוג Postschizotherium
פליואוזאורודים

| פליואוזאורודים |
| --- | --- |
 שלד של פליוזאורוס
תקופה
יורה תחתון - קרטיקון עליון, 199.6–89.3 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פלזיוזאוריה
תת־סדרה:: פליואוזאורודים
משפחות
 רומלסוזאוריים  פליוזאוריים
שם מדעי
 Pliosauroidea

שחזור של רומלאוזאורוס
פליואוזאורודים (שם מדעי: Pliosauroidea) היא תת-סדרה של זוחלים ימיים טורפים ששלטו באוקיינוס בעידן המזוזואיקון במשך תקופת הדינוזאורים. מאובניהם התגלו בכל היבשות אך הם עצמם חיו רק בים.
ליצורים אלה היה צוואר קצר עם לסתות עצומות מלאות שיניים וגפי סנפירים עצומים שהזכירו סנפירי צבי ים ועזרו להם לשעוט קדימה אחרי טרפם.
הם היו טורפי העל של הימים העתיקים וניזונו ממגוון יצורים קטנים יותר - זוחלים ימיים אחרים, דינוזאורים ששחו, דגים, כרישים, סילוניות, פטרוזאורים מנמיכי עוף ואף אחד את השני. הם חיו מתקופת היורה התחתון עד לקרטיקטון העליון ואז נכחדו יחד עם שאר הזוחלים העצומים.
הגדול בפליואוזאורודים היה הפליוזאורוס (המכונה גם Predator X) שהייתה לו את הנשיכה החזקה ביותר בעולם החי. יצור גדול נוסף היה הקרונוזאורוס.
מיון

תת-סדרה פליואוזאורודים (Pliosauroidea) - נכחדה
סוג Megalneusaurus
סוג Pachycostasaurus
סוג Sinopliosaurus
משפחת רומלסוזאוריים (Rhomaleosauridae)
משפחת פליוזאוריים (Pliosauridae)
פאסטליין (2018)

| פאסטליין (2018)>  הפוסטר הרשמי של האירוע בכיכובו של AJ סטיילס.מידע |
| --- | --- | --- |
ארגון: WWE
מותג(ים): סמאקדאון
תאריך: 11 במרץ 2018
עיר: קולומבוס, אוהיו
אולם: ניישנוייד ארנה
מספר צופים: 15,119
שיר(י) הנושא: "Lean Back" בביצוע SUR
ספונסר(ים): Tapout
סדרת אירועי שלם וצפה של ה-WWE
| תא ההדחות | פאסטליין (2018) | :NXT TakeOverNew Orleans |
סדרת אירועי פאסטליין
| 2017 | פאסטליין (2018) | 2019 |
פאסטליין (2018) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את המותג סמאקדאון ונערך ב-11 במרץ 2018, באולם ניישנוייד ארנה שבקולומבוס, אוהיו. האירוע היה האירוע הרביעי בסדרת אירועי פאסטליין. אירוע זה לשנת 2018 היה אירוע השלם וצפה הבלעדי האחרון לתוכנית סמאקדאון, כשלאחר מכן שימש כאירוע השלם וצפה האחרון אשר נחשב בלעדי לתוכנית מסוימת. לאחר האירוע רסלמניה 34, כל אירועי השלם וצפה הפכו להיות שייכים לשני המותגים, Raw וסמאקדאון.
שבעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי של הערב, AJ סטיילס הגן בהצלחה על אליפות ה-WWE בקרב משושה שכלל את קווין אואנס, סמי זיין, ברון קורבין, דולף זיגלר וג'ון סינה. עוד ברשימת הקרבות, רנדי אורטון ניצח את בובי רוד וזכה באליפות ארצות הברית בפעם הראשונה בקריירה שלו, ובכך הפך לאלוף הגראנד סלאם ה-18. שארלוט פלייר הגנה בהצלחה על אליפות הנשים של סמאקדאון נגד רובי ריוט, שלאחר מכן, זוכת הרויאל ראמבל הראשון של הנשים, אסקה, מהמותג Raw, ערכה את הופעת הבכורה שלה בסמאקדאון ובחרה להתחרות נגד פלייר על התואר ברסלמניה 34.
אירוע

| --- | --- |

תפקיד:: שם:
צוות השידור באנגלית: טום פיליפס
צוות השידור באנגלית: קורי גרייבס
צוות השידור באנגלית: ביירון סקסטון
צוות השידור בספרדית: קרלוס קבררה
צוות השידור בספרדית: מרסלו רודריגז
צוות השידור בגרמנית: טים הייבר
צוות השידור בגרמנית: קלווין קני
כרוז: גרג המילטון
שופטים: דנילו אנפיביו
שופטים: ג'ייסון איירס
שופטים: מייק קיודה
שופטים: ריאן טראן
מראיינות: רנה יאנג
מראיינות: צ'ארלי קארוסו
מראיינות: דאשה פואנטס
פאנל לפני האירוע: רנה יאנג
פאנל לפני האירוע: בוקר טי
פאנל לפני האירוע: סם רוברטס
פאנל לפני האירוע: דייוויד אוטונגה
פאנל Talking Smack: רנה יאנג
פאנל Talking Smack: סם רוברטס
אירוע > מופע מקדים

במהלך המופע המקדים, בריזנגו (פאנדנגו וטיילר בריז) ביחד עם טיי דילינג'ר התחרו נגד מוג'ו ראולי, צ'אד גייבל ושלטון בנג'מין בקרב שלושה נגד שלושה. דילינג'ר ביצע על ראולי את מהלך הטיי ברייקר כדי לזכות את קבוצתו בניצחון.
אירוע > קרבות מקדימים

האירוע עצמו נפתח בקרב בין שינסקה נקאמורה לבין רוסב. בסיום, נקאמורה ביצע על רוסב את מהלך הסיום שלו, "קינשאסה", כדי לנצח בקרב.
בקרב השני, בובי רוד הגן על אליפות ארצות הברית נגד רנדי אורטון. האחרון ניצח בקרב לאחר שביצע על רוד את מהלך הסיום שלו, ה-RKO, בזמן שרוד קפץ מהחבל העליון, ובכך השלים זכייה ראשונה באליפות זו. תואר זה גרם לאורטון להפוך לאלוף הגראנד סלאם ה-18. לאחר הקרב, ג'ינדר מהאל הגיע והתגרה באורטון. רוד ביצע את מהלך הסיום שלו, הגלוריוס DDT, גם על מהאל וגם על אורטון.
הקרב שבא לאחר מכן היה קרב זוגות בין בקי לינץ' ונעמי לבין נטליה וכרמלה. לאחר שנטליה הסיחה את דעתה של לינץ בעזרת מזוודת כסף בבנק של כרמלה, האחרונה ביצעה על לינץ' את מהלך הסופרקיק כדי להצמיד אותה לספירת שלוש שהקנתה להן ניצחון בקרב.
מאוחר יותר, האוסוס (ג'יי וג'ימי אוסו) הגנו על אליפות הזוגות של סמאקדאון נגד הניו דיי (שיוצגו על ידי קופי קינגסטון ואקסבייר וודס). בסיום, לאחר קרב שווה כוחות ובזמן שכל ארבעת המשתתפים היו מחוץ לזירה, הקרב הסתיים ללא הכרעה בשל הפרעה של הבלודג'ן בראדרס (הארפר ורואן), שהגיעו לזירה ותקפו את שתי הקבוצות.
בקרב הלפני האחרון, שארלוט פלייר הגנה על אליפות הנשים של סמאקדאון נגד רובי ריוט. במהלך הקרב, ליב מורגן ושרה לוגאן מקבוצת ה-Riott Squad עזרו לריוט. בקי לינץ' ונעמי הגיעו כדי לאזן את מאזן הכוחות, אך בסופו של דבר כל הארבע הורחקו מתחומי הזירה. בסיום, פלייר הכריחה את ריוט להיכנע למהלך ההכנעה שלה, הפיגר אייט לג לוק, כדי לנצח בקרב ולשמור על התואר בהצלחה. לאחר הקרב, אסקה הגיעה וערכה את הופעת הבכורה שלה בסמאקדאון. כזוכת קרב הרויאל ראמבל הראשון של הנשים, היא החליטה שהיא תאתגר את פלייר לקרב על אליפות הנשים של סמאקדאון באירוע רסלמניה 34.
אירוע > הקרב המרכזי

בקרב המרכזי, AJ סטיילס הגן על אליפות ה-WWE בקרב משושה אשר כלל את ג'ון סינה, קווין אואנס, סמי זיין, ברון קורבין ודולף זיגלר. הקרב נפתח, כשסינה ביצע את מהלך הסיום שלו, אטיטיוד אדג'סטמנט, מספר פעמים על המשתתפים בקרב, חוץ מעל סטיילס. מאוחר יותר בקרב, סינה ביצע על סטיילס את האטיטיוד אדג'סטמנט על שולחן השדרנים. אואנס וזיין עבדו יחדיו והאחרון נשכב בזירה כדי שאואנס יצמיד אותו לניצחון, אך בעת ההצמדה, זיין הפך אותה להצמדה משלו, שלא עבדה לטובתו. הנציב הממונה של התוכנית סמאקדאון, שיין מקמהן, הגיע וישב בצד הזירה. מקמהן התערב בהצמדותיהם של אואנס וזיין ומנע מהם להשיג את הניצחון, לאחר שאואנס בעט בפניו בעזרת מהלך הסופרקיק. בסיום, סינה ביצע מהלך אטיטיוד אדג'סטמנט נוסף על זיגלר. בזמן שהוא ניסה לבצע פעם נוספת את אותו המהלך על זיגלר, אואנס ביצע על סינה את מהלך הפופ-אפ פאוורבומב. אז, סטיילס ביצע על אואנס את מהלך הפנומנל פורארם כדי לנצח בקרב ולשמור על התואר בהצלחה. הגנה זו על התואר הבטיחה לקרב בינו לבין נקאמורה להתרחש באירוע רסלמניה 34.
תוצאות

| מס' | תוצאות | התניות | זמן |
| --- | --- | --- | --- |
| P1 | בריזנגו (פאנדנגו וטיילר בריז) וטיי דילינג'ר ניצחו את מוג'ו ראולי, צ'אד גייבל ושלטון בנג'מין | קרב שלושה נגד שלושה | 07:25 |
| 2 | שינסקה נקאמורה ניצח את רוסב (עם איידן אינגליש) | קרב יחידים | 14:50 |
| 3 | רנדי אורטון ניצח את בובי רוד (א) | קרב יחידים על אליפות ארצות הברית | 19:15 |
| 4 | נטליה וכרמלה ניצחו את בקי לינץ' ונעמי | קרב זוגות | 08:55 |
| 5 | האוסוס (ג'יי אוסו וג'ימי אוסו) (א) נגד הניו דיי (קופי קינגסטון ואקסבייר וודס) (עם ביג אי) הסתיים ללא הכרעה | קרב זוגות על אליפות הזוגות של סמאקדאון | 09:00 |
| 6 | שארלוט פלייר (א) ניצחה את רובי ריוט בהכנעה | קרב יחידים על אליפות הנשים של סמאקדאון | 13:45 |
| 7 | AJ סטיילס (א) ניצח את ג'ון סינה, קווין אואנס, סמי זיין, דולף זיגלר וברון קורבין | קרב משושה על אליפות ה-WWE | 21:55 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
הערות שוליים

↑  פאסטליין מגיע לאוהיו
↑  AJ סטיילס יגן על אליפות ה-WWE בקרב משושה שיכלול את סינה, אואנס, זיין, קורבין וזיגלר
↑  בובי רוד יגן על אליפות ארצות הברית נגד רנדי אורטון
↑  האוסוס יגנו על אליפות הזוגות של סמאקדאון נגד האוסוס
↑  שארלוט פלייר תגן על אליפות הנשים של סמאקדאון נגד רובי ריוט
↑  שינסקה נקאמורה נגד רוסב
↑  בקי לינץ' ונעמי נגד נטליה וכרמלה
↑  בריזנגו ודילינג'ר ניצחו את ראולי, גייבל ובנג'מין
↑  נקאמורה ניצח את רוסב
↑  אורטון ניצח את רוד והפך לאלוף ארצות הברית החדש
↑  נטליה וכרמלה ניצחו את לינץ' ונעמי
↑  הקרב בין האוסוס לבין הניו דיי הסתיים ללא הכרעה)
↑  שארלוט ניצחה את ריוט ושמרה על תואר אליפות הנשים; שארלוט תתחרה נגד אסקה ברסלמניה
↑  סטיילס ניצח בקרב המשושה ושמר על התואר
פליוהיפוס

| פליוהיפוס |
| --- | --- |

תקופה
מיוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
תת־סדרה:: Hippomorpha
משפחה:: סוסיים
סוג:: פליוהיפוס
שם מדעי
 Pliohippus ‏מארש, 1874

פליוהיפוס
פליוהיפוס (שם מדעי: Pliohippus; מילולית: "מעבר לסוס") הוא סוג בעל חיים ממשפחת הסוסיים, אשר התקיים בתקופת המיוקן באמריקה הצפונית. הייתה לו אצבע אחת בכל רגל. נמנה עם אוכלי העשב ונחשב אחד מאבותיו של הסוס. הוא הגיע לגובה 120 ס"מ בכתפיו ושקל 100 קילוגרם בממוצע.
לסוס זה היו רגליים חזקות בעלות אצבע קשיחה בכל רגל, שהותאמו לחיים בערבות עשב רחבות בהם היה צריך לרוץ במהירות כדי להימלט מטורפים.
המאובנים של סוס זה התגלו בנברסקה וקולורדו שבארצות הברית וגם בקנדה.
סוס קדום זה תואר על ידי החוקר האמריקאי עותניאל צ'ארלס מארש ב-1874.
בתרבות

סוס זה הופיע בסדרה ענקי עידן הקרח.
פיסטין

| --- | --- |
סמל פיסטיןסמל פיסטין
 מדינה:  אוקראינה אוקראינה
 מחוז:  מחוז איוואנו-פרנקיבסק איוואנו-פרנקיבסק
 תאריך ייסוד:  1375 
 גובה:  400 מטרים
 אוכלוסייה:  ‏
  ‑ בעיירה:  4,049
 קואורדינטות:  48°21′N 25°1′E﻿ / ﻿48.350°N 25.017°E﻿ / 48.350; 25.017
 אזור זמן:  UTC+2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםפיסטין(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםפיסטין(למפת מחוז איוואנו-פרנקיבסק רגילה) איוואנו-פרנקיבסק קאלוש קולומיאה נדבורנה דולינה בורשטין בולחוב סניאטין קוסוב לבוב טרנופול צ'רנוביץ רומניה זקרפטיהפיסטין(למפת מחוז איוואנו-פרנקיבסק מוגדלת) איוואנו-פרנקיבסק קאלוש קולומיאה נדבורנה דולינה בורשטין בולחוב סניאטין קוסוב לבוב טרנופול צ'רנוביץ רומניה זקרפטיהפיסטין  he tabBackground:;tabBorder:#aaa;defaultTab:0;
 
פיסטין (באוקראינית: Пістинь; בפולנית: Pistyń) היא עיירה במחוז איוואנו-פרנקיבסק שבמערב אוקראינה, כ-20 ק"מ מקולומיאה, בה התקיימה עד השואה קהילה יהודית.
תולדות היישוב

פיסטין נזכרת מהמאה ה-14, ובשנת 1756 הוענקו לה זכויות עיר. במהלך המאה ה-19 התבססה כלכלת היישוב על מעיינות המלח והמים המינרליים שבסביבתו.
לאחר מלחמת העולם הראשונה, ובהתאם להסכם ריגה, נכללה העיירה בתחום הרפובליקה הפולנית השנייה.
יהודי פיסטין

מהמחצית השנייה של המאה ה-18 התקיימה בעיירה קהילה יהודית עצמאית, שלשיאה הגיעה לקראת סוף המאה ה-19. לאחר מכן החלו יהודים רבים להגר מהעיירה, ובתחילת המאה ה-20 נמנו בה כ-900 יהודים. בעקבות מאורעות הכיבוש הרוסי בזמן מלחמת העולם הראשונה, עזבו את העיירה יהודים נוספים, ובין מלחמות העולם נותרו בה 525 יהודים, כשישית מתושביה.
פיסטין נודעה כמקום מוצאו של הרב יהודה-לייב מפיסטין, מתלמידי הבעש"ט, ובמהלך המאות ה-18 וה-19 נודעה העיירה ברבניה השונים, שחלקם עלו לארץ ישראל. בשנות העשרים והשלושים של המאה ה-20 התקיימה ביישוב פעילות ציונית, ובשנת 1935 הוקם במקום קיבוץ הכשרה.
יהודי פיסטין > בשואה

עם כיבוש העיירה בידי הגרמנים, במהלך מבצע ברברוסה, הטילו אלו גזירות שונות על יהודיה, ובהן החרמת רכוש, חטיפה לעבודות כפייה וחובת ענידת סרט זרוע. לאחר שנודע ליהודי העיירה על טבח שנערך ביהודי יאבלונוב הסמוכה, החלו אלו להימלט ליערות הסביבה. ביום 9 באפריל 1942 פשטו שוטרים אוקראינים על העיירה, וירו באופן אקראי ביהודיה במשך כשש שעות, ברחובות ובבתים. בטבח זה נרצחו מספר מאות יהודים. יתר היהודים נצטוו לקבור את הנרצחים בקבר אחים, והוצעדו לאחר מכן לקולומיאה.
יהודים בודדים מהעיירה ששרדו את השואה במסתורים ביערות הסביבה לא שבו להתגורר בה, בשל איום מצד לאומנים אוקראינים.